Deplasyon

Sa ekonomika, ang deplasyon ay pagbaba sa pangkalahatang antas-presyo ng mga kalakal at serbisyo.Robert J. Barro at Vittorio Grilli (1994), European Macroeconomics [Makroekonomikang Europeo] (sa wikang Ingles), kab. 8, pa. 142.  Nangyayari ang deplasyon kapag bumaba pa sa 0% ang tasa ng implasyon (negatibong tasa ng implasyon). Pinapababa ng implasyon ang halaga ng pera sa paglipas ng panahon, ngunit pinapataas ito ng biglaang deflation. Nagbibigay-daan ito na makabili ng mas maraming produkto at serbisyo kaysa dati gamit ang parehong dami ng pera. Iba ang deplasyon sa desimplasyon, ang pagbagal sa tasa ng implasyon, yaon ay kapag bumaba ang tasa ng implasyon ngunit positibo pa rin.

Karaniwang pinaniniwalaan ng mga ekonomista na isang problema ang deplasyong biglaan sa modernong ekonomiya dahil pinapataas nito ang tunay na halaga ng utang, lalo na kung hindi inaasahan ang deplasyon. Maaari ring palalain ng deplasyon ang mga resesyon at umiikid na deplasyon.Hummel, Jeffrey Rogers. "Death and Taxes, Including Inflation: the Public versus Economists" [Kamatayan at Buwis, Kabilang ang Implasyon: ang Publiko kontra sa Mga Ekonomista] (sa wikang Ingles) (Enero 2007).  

Ikinakatuwiran ng ilang ekonomista na mauugnay ang pangmatagalang deplasyon sa pag-unlad ng teknolohiya sa isang ekonomiya, dahil kapag tumataas ang produktibidad, bumababa ang gastos sa kalakal.

Kadalasang nangyayari ang deplasyon kapag mataas ang suplay (kapag sumobra ang naprodus), habang mababa ang demand (kapag bumaba ang pagkonsumo), o kapag bumaba ang suplay ng pera (minsan bilang tugon sa kontraksiyon na nalikha dahil sa walang-ingat na pamumuhunan o paghigpit ng kredito) o dahil sa netong labas-daloy ng kapital mula sa ekonomiya. Maaari rin itong mangyari kung masyadong marami ang nakikipagkumpetensiya at masyadong maliit ang konsentrasyon ng merkado.

 Mga sanggunian 

Kategorya:Makroekonomika